Oficiālais Vēstnesis L 126 , 17/05/1997 Lpp. 0011 - 0014



Komisijas Regula (EK) Nr. 888/97 (1997. gada 16. maijs), ar ko groza dažus noteikumus standartos attiecībā uz svaigiem augļiem un dārzeņiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1] un jo īpaši tās 2. panta 2. punktu un 10. pantu, tā kā Regulas (EEK) Nr. 2200/96 2. pantā ir noteikts, ka, pieņemot standartus svaigiem augļiem un dārzeņiem, Komisijai jāņem vērā Apvienoto Nāciju Organizācijas Eiropas Ekonomikas komisijas noteiktie starptautiskie standarti; tā kā Kopienas standarti svaigiem augļiem un dārzeņiem ir izkliedēti pa daudziem Kopienas noteikumiem; tā kā daži no šiem noteikumiem būtu jāsaskaņo, lai nodrošinātu minēto standartu un atbilstības pārbaužu vienotu piemērošanu; tā kā Eiropas Ekonomikas komisijas noteiktie standarti svaigiem augļiem un dārzeņiem skaidri nosaka, kā uz iepakojuma jānorāda fasētāja un nosūtītāja identitāte; tā kā jo īpaši juridiskās skaidrības dēļ šie starptautiskie noteikumi būtu jāiekļauj visos Kopienas standartos svaigiem augļiem un dārzeņiem; tā kā regulās, kurās noteikti standarti artišokiem, pupiņām, zirņiem, puķkāpostiem un ķiplokiem, nav noteikumu par izcelsmes valsts norādi uz iepakojuma; tā kā būtu jāievieš tādi noteikumi, kas ir iekļauti spēkā esošajos starptautiskajos standartos; tā kā ar regulām, kurās noteikti standarti puraviem, baklažāniem, tumšzaļajiem kabačiem, tomātiem, sīpoliem, lapu cigoriņiem, ķiršiem, zemenēm, Briseles kāpostiem, galda vīnogām, lapu salātiem, krokainajām un platlapu endīvijām, gurķiem, citrusaugļiem un deserta āboliem un bumbieriem, ieviesa III šķiru; tā kā šo III šķiru piemēroja tikai ārkārtas situācijās; tā kā tā ir zaudējusi nozīmi svaigu augļu un dārzeņu nozarē; tā kā starptautiskajos standartos nav paredzēta šāda kategorija, un, tā kā vienkāršošanas labad tā būtu jāsvītro no Kopienas standartiem; tā kā Padomes 1966. gada 14. decembra Regulā Nr. 211/66/EEK, ar ko pievieno papildu kvalitātes šķiru dažu augļu un dārzeņu kopējiem kvalitātes standartiem [2], kurā jaunākie grozījumi izdarīti ar Regulu (EEK) Nr. 3596/90 [3], arī ir noteikta III šķira puķkāpostiem; tā kā iepriekš izklāstīto iemeslu dēļ iepriekš minētā Regula Nr. 211/66/EEK būtu jāatceļ; tā kā šajā regulā paredzētie pasākumi saskan ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants 1. Pielikumu VI nodaļas "Noteikumi attiecībā uz marķējumu": a) I pielikumā uzskaitītajām regulām ar šo groza šādi: A punktu "Identifikācija" aizstāj ar šādu punktu: "Fasētājs un/vai nosūtītājs: Vārds vai nosaukums un adrese vai oficiāli izsniegts vai pieņemts kods. Ja izmanto kodu, atsauce "iepakotājs un/vai nosūtītājs" (vai līdzvērtīgi saīsinājumi) tomēr jānorāda cieši kopā ar kodu." b) II pielikumā uzskaitītajām regulām ar šo groza šādi: C punktu "Produktu izcelsme" aizstāj ar šādu punktu: "Izcelsmes valsts un pēc izvēles apgabals, kurā produkts audzēts, vai valsts, reģiona vai vietas nosaukums." 2. Regulās, kas uzskaitītas III pielikumā, svītro visas norādes uz III šķiru. 3. Ar šo atceļ Regulu (EEK) Nr. 211/66/EEK. 2. pants Šī regula stājas spēkā 1997. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 16. maijā Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV 233, 20.12.1966., 3939./66. lpp. [3] OV L 350, 14.12.1990., 38. lpp. -------------------------------------------------- I PIELIKUMS Padomes Regula Nr. 23 (II/1 pielikums) [1], kurā jaunākie grozījumi izdarīti ar Regulu (EEK) Nr. 1108/91 [2]. Komisijas Regula Nr. 58 [3], kurā jaunākie grozījumi izdarīti ar Regulu (EK) Nr. 448/97 [4]. Padomes Regula Nr. 10/65/EEK [5], kurā jaunākie grozījumi izdarīti ar Regulu (EEK) Nr. 918/78 [6]. Komisijas Regula (EEK) Nr. 1292/81 [7], kurā jaunākie grozījumi izdarīti ar Regulu (EEK) Nr. 1076/89 [8]. Komisijas Regula (EEK) Nr. 778/83 [9], kurā jaunākie grozījumi izdarīti ar Regulu (EK) Nr. 1657/92 [10]. Komisijas Regula (EEK) Nr. 2213/83 [11], kurā jaunākie grozījumi izdarīti ar Regulu (EEK) Nr. 658/92 [12]. Komisijas Regula (EEK) Nr. 899/87 [13], kurā jaunākie grozījumi izdarīti ar Regulu (EEK) Nr. 658/92. Komisijas Regula (EEK) Nr, 1591/87 [14], kas grozīta ar Regulu (EEK) Nr. 658/92. Komisijas Regula (EEK) Nr. 1730/87 [15], kurā jaunākie grozījumi izdarīti ar Regulu (EEK) Nr. 1675/92 [16]. Komisijas Regula (EEK) Nr. 79/88 [17], kurā jaunākie grozījumi izdarīti ar Regulu (EEK) Nr. 658/92. Komisijas Regula (EEK) Nr. 1677/88 [18]. Komisijas Regula (EEK) Nr. 920/89 [19], kurā jaunākie grozījumi izdarīti ar Regulu (EK) Nr. 1017/96 [20]. Komisijas Regula (EEK) Nr. 1076/89 [21]. Komisijas Regula (EEK) Nr. 410/90 [22], kurā jaunākie grozījumi izdarīti ar Regulu (EEK) Nr. 305/92 [23]. Komisijas Regula (EEK) Nr. 3596/90 [24], kurā jaunākie grozījumi izdarīti ar Regulu (EEK) Nr. 1169/93 [25]. Komisijas Regula (EEK) Nr. 1108/91 [26], kurā jaunākie grozījumi izdarīti ar Regulu (EEK) Nr. 997/95 [27]. Komisijas Regula (EEK) Nr. 454/92 [28]. [1] OV 30, 20.4.1962., 965./62. lpp. [2] OV L 110, 1.5.1991., 67. lpp. [3] OV 56, 7.7.1962., 1606./62. lpp. [4] OV L 68, 8.3.1997., 17. lpp. [5] OV 19, 5.2.1965., 246./65. lpp. [6] OV L 119, 3 5. 1978, 15. lpp. [7] OV L 129, 15.5.1981., 38. lpp. [8] OV L 114, 27.4.1989., 14. lpp. [9] OV L 86, 31.3.1983., 14. lpp. [10] OV L 172, 27.6.1992., 53. lpp. [11] OV L 213, 4.8.1983., 13. lpp. [12] OV L 70, 17.3.1992., 15. lpp. [13] OV L 88, 31.3.1987., 17. lpp. [14] OV L 146, 6.6.1987., 36. lpp. [15] OV L 163, 23.6.1987., 25. lpp. [16] OV L 176, 30.6.1992., 10. lpp. [17] OV L 10, 14.1.1988., 8. lpp. [18] OV L 150, 16.6.1988., 21. lpp. [19] OV L 97, 11.4.1989., 19. lpp. [20] OV L 135, 6.6.1996., 21. lpp. [21] OV L 114, 27.4.1989., 14. lpp. [22] OV L 43, 17.2.1990., 22. lpp. [23] OV L 32, 8.2.1992., 15. lpp. [24] OV L 350, 14.12.1990. 38. lpp. [25] OV L 118, 14.5.1993., 22. lpp. [26] OV L 110, 1.5.1991., 67. lpp. [27] OV L 101, 4.5.1995., 16. lpp. [28] OV L 52, 27.2.1992., 29. lpp. -------------------------------------------------- II PIELIKUMS Regula Nr. 23 (II/1 pielikums). Regula Nr. 58. Regula Nr. 10/65/EEK. -------------------------------------------------- III PIELIKUMS Regula Nr. 23 (II/1 pielikums). Regula (EEK) Nr. 1292/81. Regula (EEK) Nr. 778/83. Regula (EEK) Nr. 2213/83. Regula (EEK) Nr. 899/87. Regula (EEK) Nr. 1591/87 (II pielikums). Regula (EEK) Nr. 1730/87. Regula (EEK) Nr. 79/88 (I pielikums). Regula (EEK) Nr. 1677/88. Regula (EEK) Nr. 920/89 (II un III pielikums). Regula (EEK) Nr. 1076/89. --------------------------------------------------